กินยาคุมวันแรกนับเป็นวันที่7ของการมีประจำเดือน กินได้6วันก็เพศสัมพันธ์ค่ะ เลยกินยาคุมฉุกเฉินตามไปประมาณเกือบ69ชม.จากนั้นก็กินยาคุมแบบรายเดือนมาทุกวัน อยากทราบว่ากินยาคุมแผงปกติได้6วันไม่ถึง7วัน สามารถป้องกันได้มากน้อยแค่ไหนคะ? และมีโอกาสท้องมากมั้ยคะ เพราะวันที่10/2ครบกำหนดประจำเดือนมาแต่ยังไม่มา และตอนนี้มีอาการเจ็บนม หน่วงท้องน้อยและมีตกขาวจำนวนมากค่ะ ใช่อาการก่อนประเดือนมามั้ยคะ
สวัสดีครับ หากเพิ่งเริ่มใช้เป็นครั้งแรก ควรรับประทานยาให้ครบอย่างน้อย7วัน เพื่อให้ระดับยาสูงพอที่จะป้องกันการตั้งครรภ์ หากจะมีเพศสัมพันธ์ก่อนหน้านั้น ควรใช้ถุงอนามัย ครับ ดังนั้น จึงยังมีโอกาสที่จะยังตั้งครรภ์ได้อยู่ครับส่วนเรื่องยาคุมฉุกเฉิน จริงๆไม่แนะนำให้ใช้ร่วมกับยาคุมกำเนิดปกติ เพราะจะรบกวนระบบของรอบเดือน ทำให้รอบเดือนผิดปกติ และมีอาการปวดศีรษะ ปวดท้อง คลื่นไส้อาเจียนได้ครับนอกจากนี้ ยาคุมฉุกเฉินแม้จะกินในช่วง72ชั่วโมงแรกที่มีเพศสัมพันธ์ ก็ยังมีโอกาสตั้งครรภ์ได้อยู่ถึง3%และยังไม่สามารถป้องกันโรคติดต่อทางเพศสัมพันธ์ได้ครับส่วนอาการดังที่กล่าวมา ไม่ได้เจาะจงกับประจำเดือนครับ เพราะตกขาว ร่างกายผลิตมาทุกวันอยู่แล้ว ในทางตรงกันข้าม หากตกขาวมีมากและมีปวดท้องน้อย แสดงว่าอาจมีอักเสบหรือติดเชื้อภายใน ซึ่งถ้ามีอาการเหล่านี้อยู่ ควรพบแพทย์ให้ตรวจภายในอีกครั้งหนึ่งครับสรุปแล้ว หากประจำเดือนมาช้า ขอแนะนำให้ตรวจการตั้งครรภ์ดู จะชัดเจนที่สุดครับ